Koforidua
Koforidua (angl. Koforidua) – miestas pietrytinėje Ganoje, Rytų regione, ~80 km į šiaurę nuo šalies sostinės Akros. Rytų regiono administracinis centras. Gyventojų 127 tūkst. (2012 m. duomenys). Miestas įsikūręs Densu upės baseine, pietvakarinėje Kvahu plynaukštės dalyje. Komercinis regiono centras. Mieste verčiamasi įvairiomis pramonės šakomis (tekstilė, amatai, muilo gamyba, alkoholinių ir nealkoholinių gėrimų daryba), išskyrus sunkiąją pramonę, taip pat žemės ūkiu (auginami kakava, manijokai, kolamedžiai, kukurūzai, plantanai, citrusai, alyvpalmės ir kt.). Vystomas turizmas. Yra plentas ir geležinkelio linija į Kumasį.